AlmaznayaGroza/cyrillic-language-classification huggingface dataset:
Феничане

Феничане, дгр. Φοινίκες Foiníkes, лат. Phoenices - старовѣкый семитскый на­род, жив­шый на восточном ­бе­резѣ Сере­до­зем­но­го мо­ря. == История == Вандровны предкы Феничан пришли на Евфрат около 2300 до н. е., а около року 2000 до н. е. уже вывинули ся канаанскы городы (Библ, Угарит). Вытисканы Арамейцями, Евреями, Филистейцями, од зачатку XII. стороча до н. е. осѣли на тѣсной прибережной смузѣ (Канаан, котрый давны Грекы называли Фенициев) на середомор­cком по­бе­ре­жу. Але дале продовжують успѣшно розвивати ся их великы феницкы го­ро­ды - Библ, Си­дон, Тир. Понеже не мали землю на земледѣлство, стали ся мореплавцями и торговцями. В хо­дѣ ко­ло­ни­за­ции за далшы 5 аж 7 стороч Феничане заос­но­ва­ли ряд го­ро­дох да­ле­ко за границями Фе­ниции; найваж­нѣй­шы з них: на южном березѣ Кип­ра - Ки­тий (днесь Лар­на­ка), на сѣверном по­бере­жу Аф­ри­кы - Кар­та­гена, Ути­ка, на Си­ци­лии - Мо­тия, Па­норм (днесь Па­лер­мо), Ли­ли­бей (днесь Мар­са­ла), в Ис­па­нии - Га­дес (днесь Ка­дис). В их плавбах найдалшов точков досягу была Велика Британия. Упадок феницкых колоний зачав ся в року 480 до н. е., коли были поражены Греками на Сицилии. В року 146 до н. е. римляне знищують Картагену. Феничане заникли в I. сторочу, ростопивши ся в иншых народах. == Култура == Феничане были торговым народом и найлѣпшыма мореплавцями свого часу. Были справныма ремеселниками, вынайшли пурпуровый фарбник. Возили на запад товары египетскы и вавилонскы, вымѣнюючи их на тамошну сыровину, а з тым ширили тыж и културу и вынаходы розвитого Востока на западны варварскы краи. Нераз вынаходы, приписованы Феничанам, были нима лем позычены од другых народох и добрѣ освоены. Але великым приносом до свѣтовой културы было феницке писмо, з котрого пак розвило ся писмо грецке, латинске и кириличне. == Интересны факты == Днешны малтийцѣ суть потомками Феничан, котры их колонизовали в XIII. сторочу до н. е., а пак в VI. - III. сторочу до н. е. были под владов Картагены, циже довъедна тысяч рокы. == Жерела и одказы == Ottův slovník naučný. Illustrovaná encyklopaedie obecných vědomostí. Díl 9. Vyd. J. Otto. V Praze, 1893. Сс. 333-336. Мальтийцы //Народы и религии мира: Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. - М.: Большая Российская энциклопедия, 1999. - 928 с: ил. ISBN 5-85270-155-6 С. 319. Хронология: //Всемирная история в датах и событиях. Москва: ОАО Изд-во «Радуга», 2002 ISBN 5-05-005005-7 - Chronologie universelle/ Paris: Larousse, 1997 ISBN 03-521229-0 русс. Циркин Ю. Б.. Финикийцы (по русскы). Большая российская энциклопедия (онлайн). [перевірено 2019-11-20].

Source: original
Фотохемия

Фотохемия е конарь хемии, котрый штудируе реакции, збуджованы свѣтлом. Найважнѣйшый природный фотохемичный процес - фотосинтеза. Ростлины продукують оксиген зоз диоксида угля и воды. Иншым подобным процесом е фотохемична синтеза витамина D, котра е животно потребна про моцны кости, а ся вытварять в кожи людей под вплывом ултралилового зарѣня. Основны области практичного выхоснованя Фотохемии суть фотография, зготовлѣня полиграфичных форм и микрочипох методами фотолитографии, фотохемична синтеза, напримѣр, продукция капролактама. == Жерела и одказы == Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. ISBN 5-85270-015-0.

Source: original
Формалны наукы

Формалны наукы суть такы области штудий, де ся новы знаня вытворюють з помочов формалных систем в протикладѣ з емпиричныма науками, основаныма на експериментѣ. Характерным примѣром е математика. Далшы примѣры загорнюють логику, штатистику, информатику. Хоть ся даколи кладе под сомнѣв, ци иде о правдиву науку з оглядом на то, же ту не суть експерименты в реалном свѣтѣ, - тоты дисциплины достали ся меджи наукы. Наперек недостатку емпиричной базы формалны наукы суть универзално поважованы за надзвычайно важны, а их резултаты суть поуживаны в розличных емпиричных науках. Але дискузия о их «правдивости» не е закончена. == История == Формалны наукы были меджи первыма. Найстаршы математичны роботы, о котрых знаеме суть з Мезопотамии (около 1800 до РХ). Около року 500 до РХ в Китаю и около року 400 до РХ в Греции зачала ся розвивати яко наука логика. Многы понятя и законы сформулованы еще в старовѣку перетырвали аж до XVII. стороча, коли тоты наукы ся модернизовали и достали их теперѣшну форму. == Днешность == В сучасности ся появляють все новы и новы формалны наукы або дисциплины в рамках скорше вывинутых наук, напримѣр теория информации, теоретична информатика и модерна Байесовска штатистика, котры ся появили в серединѣ XX. стороча. Ай в области формалных наук тыж вывинули ся «окреме формалны» дисциплины, як напримѣр, з алгебры формална алгебра (инвариантны перетворѣня), з логикы формална логика. Кант з понятя истины (правды) выокремив понятя формалной правды, што е тверджѣня котре ся злагоджуе зоз законами логикы, а не мать жадне одношѣня ку даякой реалитѣ. == Жерела и одказы == Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911-1935. WiseGeek: What are the Formal Sciences?

Source: original
Авдотка

Авдотка (Burhinus oedicnemus) є середнї великый вид прибережного птаха з родины авдотковых (Burhinidae). == Опис == Великости мевы (довжка тїла 38-45 цм, роспятя крыл 76-88 цм), дуже невыразно зафарбленый, также легко утїкать нашому зраку. Лем на крылї мать контрастны чорны і білы смужкы. Найвыразнїшы суть ёго великы жовты очі і жовтый дзёбак з чорным шпіцём. Обі поглавя суть фарбов тоты самы, молоды птахы не мають выразне контрастне зафарблїня на крылах. == Росшырїня == Гнїздить в Европі, северній Африцї і на россяглій теріторії Азії. Часточно перелїтный, із зимовищами в югозападній Европі і Африцї. Гнїздить в одкрытій країнї. == Еколоґія == Найактівнїшый є через ніч. Жывить ся переважно безхырбетныма, але даколи ловить і малых ссавцїв або птахы. Гнїздо є корытко в голій земли, зношка рахує 2 53,7 x 38,6 мм великы яйця. == Референції == Тоты даны суть часточно або цалком основаны на перекладї статї Dytík úhorní на чеській Вікіпедії.

Source: original
Дисидент (политика)

Дисиде́нт од лат. dissidens "несогласный“ - особа, котра ся усилуе змѣнити екзистуючу сполоченску, политичну, културну систему або погляды. Понеже дисиденты огрожують установлены порядкы, часто терплять перзекуции и векзатуры од владных органох. == Политичны дисиденты == Хоть понятя дисидентства може ся дотыкати вецерох сфер, найчастѣйше односить ся ку политичным дисидентам. Политичны дисиденты не суть в опозиции лем ку дакотрым политичным лидерам, або групам; им радше иде о радикалну змѣну политичной системы в цѣлому. Найвеце суть познаты политичны дисиденты в державах з авторитарной системов влады. Зокрема, тото понятя поуживало ся ку отвореным опонентам комунистичных влад. Познатыма примѣрами такых дисидентох были Андрей Сахаров и Александр Солженицын в СССР, Вацлав Гавел в Чехословакии и Лех Валенса в Польщи. Репресивный апарат державы рѣдко ся поуживав на пряме знищѣня дисидентох. Акцент ся давав на правове преслѣдованя, моралный, психологичный тиск, дискредитацию особы и подобне. Была тыж хоснована практика репресивной медицины - примусового лѣчѣня дисидентох у психиатричных болницях. Поступы дисидентох тым способом перевела влада з политичного, статусу до медицинской проблемы - было то означоване як прояв хвороты, ненормалности. == Жерела и одказы == Лісничук О.: Дисидентство. //Політична енциклопедія. Ред. Левенець Ю. и др. Київ: Парламентське видавництво, 2011. - 808 с. ISBN 978-966-611-818-2 Сс. 216-217. Dissidents. //Encyclopedia.com == Референции == Тоты даны суть часточно або цалком основаны на перекладї статї Disident на чеській Вікіпедії.

Source: original
Ґрузіны

Ґрузíны, тыж Картвелы (ґруз. ქართველები [kartvelebi] - самоназва Картвелеби) - на­род, основне обывательство Ґрузія. Чісло во світї ся одгадує на 5 міліоны. == Референции == Eastmond, Anthony (2010), Royal Imagery in Medieval Georgia, Penn State Press Suny, R. G. (1994), The Making of the Georgian Nation, Indiana University Press Lang, D. M. (1966), The Georgians, Thames & Hudson Rayfield, D. (2013), Edge of Empires: A History of Georgia, Reaktion Books Rapp, S. H. Jr. (2016) The Sasanian World Through Georgian Eyes, Caucasia and the Iranian Commonwealth in Late Antique Georgian Literature, Sam Houston State University, USA, Routledge Toumanoff, C. (1963) Studies in Christian Caucasian History, Georgetown University Press

Source: original
Ідліб

Ідлі́б (араб. ادلب) - варош на северо-западови Сирії‎. Столиця восстаня Салафістӯв у Сирії (2024). == Історія == Історично варош удограв велику роль, у варошови было много курґанӯв и «мертвых варошӯв». 27 фебруара 2020 Было учинено авіаудар російскыв авіаціёв по турицькым вӯйськам у Сирії. Умерло 33 солдата 39 ранені. Того же дне турицька колона из 22 машин направила ся у Ідліб. == Економіка == Ґрунт при варошови дуже родючый, там уращувуть: бавовну, зерно, миґдаль, пшеницю и другі сільськоґаздӯвські културы. == Шпорт == У варошови фунґує ФК «Умайя» == Удкликованя == Тоты даны суть часточно або цалком основаны на перекладї статї Ідліб на Украйинськӯв Вікіпедії (чісло ревізії не было становлене).

Source: original
Алпинизм

Алпинизм, або алпинистика - вид шпорта, выхаджаня на тяжкодоступны горскы вершины. Первы алпинистичны клубы взникли в серединѣ XIX. стороча. Меджинародна уния алпинистичных асоциаций (IUAA - Union Internationale des Associations d’Alpinisme) основана в року 1932. В сучасности до ней входять 90 членскых организаций зоз 69 держав. == Жерела и одказы == Большой энциклопедический словарь. Главный редактор А. М. Прохоров - Москва: Советская энциклопедия, 1993. - 1630 с. ISBN 5-85270-015-0 рус. IUAA (по англицкы). 2019. [перевірено 2019-07-20].

Source: original
Виктория (Австралия)

Виктория, англ. Victoria, покуртано Vic - штат на юговостоку Австралии зоз административным центром Мелбурн. В Мелбурну жиють 3/4 обывательства штату Виктория. == История и назва == Штат быв названый подля кральовной Виктории, коли выдѣлив ся з Нового Южного Велса в року 1851. Еще еден австралийскый штат, Квинсленд, быв названый на ей честь. == Землепис == Штат Виктория на сѣверѣ сосѣдить з Новым Южным Велсом, на западѣ - з Южнов Австралиев, на юговостоку омывать ся Тасмановым морьом, на югозападѣ - Индийскым океаном. Розлога штату Виктория чинить 237 659 км2, и так е штат другым найменшым в Австралии по Тасмании. == Политичне зряджѣня == Парламент штата складать ся з двох комор: нижна комора (Асамблея) 88-членна, верхна комора (Рада) 40-членна. Подля Вестминстерской традиции, партия, што зыскала векшину в Асамблеи, формуе владу, котра пак одповѣдать перед парламентом. Губернатор е представительом Британской Коруны, менуе премьер-министра, надавать кральовске схвалѣня легислативным актам, мать право роспустити парламент и огласити новы вольбы. == Жерела и одказы == Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. - 2-е изд., доп. - М.: Сов. энциклопедия, 1989.- 592 с. ISBN 5-85270-057-6. русс. Парламент штата Виктория англ.

Source: original
Пушкин (город)

Пушкин (русс. Пушкин, до року 1917 - Царске Село (русс. Царское Село)) - муниципална формация, котра в сучасности мать статус административной части Санкт-Петербурга. Обывательство города Пушкин чинить 111 205 особ (2019). В добѣ Российской империи была ту резиденция российскых императорох, днесь в городѣ Пушкин находить ся парково-палацовый комплекс Царске село, котрый записаный до Свѣтовой дѣдовизны UNESCO. == Жерела и одказы == Муниципальное образование город Пушкин. [перевірено 2020-04-24]. русс.русс. Численность постоянного населения в разрезе муниципальных образований Санкт-Петербурга по состоянию на 1 января 2019 года. [перевірено 2020-04-24]. русс.

Source: original
Григорій I (папа римськый)

Григо́рій I, так само Григо́рій I Вели́кый (лат. Gregorius PP. I; бл. 540, Рим - 12. марта 604, Рим), у православнӯй церкві знає ся теж як Григо́рій Двоєсло́в (лат. Gregorius Dialogus, давн.грец. Γρηγόριος ὁ Διάλογος) - шістдесят четвертый папа Римськый (3 септембра 590-12 марта 604), християнськый теолог. Узнаный дохтором церквы, є єдным из чотырьох великых латинськых утцюв церкви заєдно з Амвросієм, Августином і Єронімом. З всьых пап Григорій вчинив май великый вплив на церкву ранішнього Середньорӯчя.

Source: original
Мартонѣ (село)

Мартонѣ, мад. Martonyi - село в регионѣ Сѣверна Мадярщина, в округу Еделинь, при граници з Кошицкым крайом Словакии. == Полога == Село лежить о 50 км на сѣвер од Мишколца на слѣпой трикилометровой дорозѣ 26123, котра одбочуе з дорогы 2613 на територии села Солонна. == История == Археологы нашли в катастрѣ Мартонѣ слѣды людской осады з правѣку. Перва упоминка в историчных жерелах походить з року 1249, коли Мартонѣ была земля, належна ку селу Солонна. В року 1293 упоминать ся уже як самостатне село, а назву несе од Святого Мартона, свого покровителя. Од року 1402 земане Бебекы достали од краля Матяша дозвол горництва, и тутешнѣ копалнѣ желѣзной руды фунговали до року 1951, застачаючи желѣзарню в Диошдьеру. В року 1910 село односило ся ку жупѣ Боршод, округу Еделинь, мало копалню желѣзной руды, поштовый и телеграфный уряды были в сосѣдной Солоннѣ. == Туристичны атракции == В готарѣ села мож видѣти руины клаштора, збудованого в року 1347 в готичном штилу Орденом паулинох, основаным ту в року 1341. Около року 1550 в ходѣ османской окупации став ся необываным. В року 2001 перейшов рештаврациев и днесь доступный до обзираня. Лежить в красной краинѣ, оддаленый о 4 км од вступной таблы села. Римо-грекокатолицка церква з року 1988, проект архитектора Яноша Горвата, носителя награды Ибла. == Обывательство == Подля списованя року 1910, село мало 613 обывательох мадярской народности. В сучасности (2011) в селѣ зоз 392 обывательох Мадяре чинять 98%, а меншиновы 2% голосять ся ку ромской народности. == Интересны факты == В лѣсѣ около села сходили ся границѣ трьох историчных жуп: Боршод, Турня, Абов, але само село належало ку жупѣ Боршод. == Жерела и одказы == Martonyi. //Révai nagy lexikona. 13. köt. Révai Testvérek Irodalmi Intézet Részvénytársaság, Budapest, 1915. A Magyar Köztársaság helységnévkönyve 2011. január 1. (по мадярскы) (Excell). //Központi statisztikai hivatal. [перевірено 2020-01-09]. == Референции == Тоты даны суть часточно або цалком основаны на перекладї статї Martonyi (település) на мадярьскій Вікіпедії.

Source: original
Сідзуока (префектура)

Сідзуо́ка (яп. 静岡県 Сідзуока-кен) - префектура, находит ся в реґіонови Чубу на острові Хонсю, Японія. Адміністративный центр - варош Сідзуока. Площа префектуры 7780,50 км², обывательство - 3 699 527 чоловік (1. авґуста 2014), густота обывательства- 475,49 чол./км². == Ґеоґрафія == Префектура на западї граничит из префектуров Айті, на сїверо-западї - префектуров Наґано, а на сїверо-востоцї из префектуров Канаґава. Сідзуока омыває ся водами Тихого океана в заливови Суруга. На западови префектура переходит Японські Альпы, а дале на сїверї находит ся гора Фудзі, а май на восток - повостров Ідзу. == Історія == Префектура раз была роздїлена на провінцію Тотомі, провінцію Суруґа и провінцію Ідзу. Выразным фактом префектуры є то, што она є отцюзнов первого сьогуна Токуґава. Провінція была пуд властю Токуґава Іеясу, докить ун не завойовав території клана Ходзьо в реґіонови Канто. Пусля сього ун прикапчав ся ид Ода Нобунаґе и передав території пуд його управляня. Пусля того як ун став сьогуном, Токуґава вернув землї своюй родині. == Символіка == Емблема префектуры была оглашена 6. авґуста 1968. года, а прапор - 26. авґуста. Синьый цвіт прапора означає Тихый океан, што символізує розвиваня и успішность префектуры. Косичков префектуры была выбрана 21. септембра 1965. года азалія, деревом - османтус душистый (27. децембра 1966.), а птицьов - чорна райська мухоловка (2. октовбра 1964.). == Удкликованя == Тоты даны суть часточно або цалком основаны на перекладї статї Сидзуока (префектура) на російскій Вікіпедії.

Source: original
Гадячскый договор 1658

Гадячскый договор 1658 («Гадячска уния») - быв договор меджи украинскым гетманом Иваном Выговскым и польсков владов, подписаный 6.(16.) септембра 1658 в околици Гадяча. Подля того договора Руське велике княжество входило в зложѣня Рѣчи Посполитой на ровных правах з Литовскым великым княжеством. Договор укладовав, же козацка держава Руське велике княжество, зложенв зоз трьох воеводств (Киевского, Черниговского и Брацлавского) ставать ся федеративным членом Рѣчи Посполитой на правах, што были у Литовського великого княжества. Польскый краль гарантовав амнестию вшиткым козакам, што воевали з Польщов. Войско Запорожске доставало стары привилегии, право варити паленку и держати корчмы, право гетманского суду. Реестрове козацтво могло мати 60 тыс. особ. Каждорочно подля поданя гетмана 100 козакы з каждого полку мали достати статус шляхты. Церковна уния (Брестска, 1596) мала быти ликвидована, а забраны церковны маеткы вернуты Православной Церкви. Православный киевскый митрополит ай ещи четыри православны епископы доставали членство в сенатѣ Рѣчи Посполитой. Православным гарантовали ровность в правах зоз католиками. Киево-Могилянска академия доставала статус, ровный з Краковсков академиев, а предвидѣло ся основаня ещи едной православной академии, а тыж ещи иншы выгоды. Быв то de facto мирный договор, што завершовав польско-украинску войну 1848-1658. Рѣчь Посполита, яка войовала в тот час и з сѣверным и з выходным сосѣдами была заинтересована досягнути спокой на югу. Договор быв ратификованый варшавскым соймом в маю 1659 (в значно оклѣщеном обсягу) и перекресльовав Переяславскый договор 1654, котрым ся Украина завязовала до союзу з Русскым царством. И уже в юну 1659 войско Выговского въедно з польскым добыли велику побѣду над царскым войском под Конотопом. Але такый договор одповѣдав лем интересам козацкой старшины, котра ся ставала шляхтов. В резултатѣ козацкого и хлопского бунта гетман Выговскый быв обаленый, а его наступник гетман Юрий Хмелницкый в октобрѣ 1659 подписав новый мирный договор з Русскым царством. == Жерела и одказы == ГАДЯЧСКИЙ ДОГОВОР 1658 // Большая российская энциклопедия. Том 6. Москва, 2006, стр. 349 Електронна верзия (2016) одчитана: 08.06.2021 русс. Горобець В. М. ГАДЯЦЬКИЙ ДОГОВІР 1658 [Електронний ресурс] // Енциклопедія історії України: Т. 2: Г-Д / Редкол.: В. А. Смолій (голова) та ін. НАН України. Інститут історії України. - К.: "Наукова думка", 2004. - 688 с.: іл. Одчитане: 08.06.2021 укр. Б. К.: Гадяцький договір // Енциклопедія українознавства: Словникова частина : [в 11 т.] / Наукове товариство імені Шевченка ; гол. ред. проф., д-р Володимир Кубійович. - Париж ; Нью-Йорк : Молоде життя, 1973. Т. 1, с. 333. укр. Чухліб Т. Гадяцька угода 1658 р. // Політична енциклопедія. Редкол.: Ю. Левенець (голова), Ю. Шаповал (заст. голови) та ін. - К.: Парламентське видавництво, 2011. - С. 124. ISBN 978-966-611-818-2 Доступне online укр.

Source: original
1885

1885 рік подля ґреґоріаньского календаря - непереступный рік, котрый ся зачінав у четверь. То є 1885 рік нашого лїточіслїня, 885 рік 2. тысячроча, 85 рік XIX. стороча, 5 рік 9-го десятьроча XIX. стороча, 6 рік 1880-х років. == Подѣи == 1885 - отворили желѣзничну штацию Бескид, граничну штацию мадярской желѣзницѣ на линиии Мукачово - Стрый. == Уродили ся == 5. май - Методий Трохановскый, лемковскый учитель и сполоченскый дѣятель. 20. юл - Володимир Бучацькый - історік Лемковины. == Умерли == 14. септембер - Юрий Игнатков, педагог и новинарь русофилской и русинофилской ориентации, языко- и литературознатель.

Source: original
Ґо (бавка)

Ґо (кит. трад. 圍棋, спр. 围棋, піньїнь wéiqí, кор. 바둑падук; яп. 囲碁, іґо) - стародавня китайська стратеґічна настольна бавка для двох учаснику, май розширена в країнах Восточної Азії. Бавка появила ся у Китайови бульше 2. тисяч году назад. Професійно в ґо бавлят пару тисяч людий, орґанізованых у професійні лігы, які сут в Японії, Китайови, Южнуй Кореї и на Тайваньови. На аматорському уровньови в ґо бавлят міліоны чоловік в Азії тай у всьому світови. В Японії, де бавка стала май популярнов, она є частинов традиційної культуры и рахуют ї, як бавку самураю. Именно з Японії бавка популізувала ся на Запад у другуй половині XX. стогудя. == Удкликованя == Тоты даны суть часточно або цалком основаны на перекладї статї Ґо (гра) на україньскій Вікіпедії.

Source: original
Есей

Есей, фр. essai - проба, шкица - прозове писаня филозофского, литературного, историчного, публицистичного або иншого характера, выкладаючое в емотивной, невязаной формѣ розмышляня автора. Есей може быти аналитичный, интерпретачный або критичный але е невеликого розсягу и говорить о темѣ зоз субъективного и часто ограниченого погляду, кедь бы сьме го хотѣли поровнати з научнов роботов. == Авторство термина == Термин есей установив Монтень в 16. ст., а перед ним подобного рода писаня называли трактатами. == История вывину == До найдавнѣйшых писань такого рода належали трактаты Святого Августина з 4-5. ст. але они были, як христианска литература обвыкло, барз дидактичны. Аж в добѣ Ренесанции, коли выросла вага индивидуалности, вывинула ся флексибилна и замѣрно недзбала и пружна форма есея, котру Монтень допрацовав до совершенства. Идеал Монтеня быв освоеный и приятый его наступниками на цѣлы столѣтя. Тот идеал понукав етичну норму чоловѣка толерантного, недогматичного, влюдного ку свому социалному окружѣню. == Жерела и одказы == Essay. Encyclopaedia Britannica англ. Жеребило Т. В. Словарь лингвистических терминов. Изд. 5-е, исправл. и дополн. Изд-во «Пилигрим». Назрань, 2010. русс..

Source: original
Кура

Кура́, (тур. Kura, груз. მტკვარი Мтквари, аз. Kür) - рѣка в Турции, Грузии, Азербайджанѣ. Довжка 1364 км, плоха басейну 188 тыс. км2. Мать выток на Арменской высочинѣ в Турции, вливать ся до Каспийского моря. == Характеристика току == В горном току, до Тбилиси, тече переважно серед тѣснин и проломох (найвеце знатый - Боржомскый пролом), черяючых ся з межгорныма котлинами и ровнинами; пониже Тбилиси корыто сѣм-там роздѣлить ся на рукавы, долина рѣки расширять ся. Около Мингечаура перетне скалисте пасмо Боздаг, повыш котрого створена клавзура. О 236 км от устя Кура прийме правый приток Аракс. При устю творить делту плохы 100 км2. == Векшы населены пункты == Протѣкать через векшы городы в Грузии: Гори, Тбилиси, Рустави; в Азербайджанѣ; Мингечаур, Евлах, Ширван. == Господарскый вызнам == На Курѣ суть гидроелектрарнѣ: Читахеви, Земо-Авчалска (Мцхета), Ортачала, Мингечаур; даколько меншых суть на притоках. Пониже Тбилиси воды рѣкы активно ся хоснують на заводньованя земледѣлскых готари. В делтѣ розвите рыбарство: рѣка надзвычайно богата на рыбу. Рѣка сплавна од устя до Евлаха. Плавба про парникы можна на 200 км горѣ рѣков, про меншы лодѣ на 500 км. == Жерела и одказы == Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911-1935. Том 12, с. 358. БСЭ: Попов И.В. Кура. //Большая Советская Энциклопедия русс. УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том. 2, с. 267. == Референции == Тоты даны суть часточно або цалком основаны на перекладї статї Kura (Caspian Sea) на анґліцькій Вікіпедії. Тоты даны суть часточно або цалком основаны на перекладї статї Кура на російскій Вікіпедії.

Source: original
Габура

Габура (по словен. Habura) є село в окресї Міджілабірцї в Пряшівскім краю на северовыходї Словеньска. == Обывательство == Зложіня обывательства подля народности (2011 р.): Русины - 316 (67,1%) Словаци - 110 (23,4%) Українцї - 23 (4,9%) Чехы - 4 Поляци - 1 Росіяне - 1 Остатнї - 2 Нестановлены - 14 (3,0%) Русиньскый язык за материньскый означіли 376 жытелїв (79,8%). == Вызначны родаци і жытелї == Василь Бенько Петровай - русиньскый учітель, писатель, журналіста Василь Турок-Гетеш - найвызначнїшый представитель русиньского руху на Словеньску, драматурґ, режісер, герець

Source: original